Document ID: 32010R0983
Publication Date: 2010-11-03

Title and Content:
NARIADENIE KOMISIE (EÚ) č. 983/2010
z 3. novembra 2010,
ktorým sa mení a dopĺňa nariadenie (EÚ) č. 185/2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 3,
keďže:
(1)
V súlade s nariadením Komisie (ES) č. 272/2009 z 2. apríla 2009, ktorým sa dopĺňajú spoločné základné normy bezpečnostnej ochrany civilného letectva stanovené v prílohe k nariadeniu Európskeho parlamentu a Rady (ES) č. 300/2008 (2) Komisia uznáva rovnocennosť noriem bezpečnostnej ochrany civilného letectva tretích krajín za podmienky splnenia kritérií stanovených v danom nariadení.
(2)
Komisia overila, že Spojené štáty americké spĺňajú kritériá stanovené v časti E prílohy k nariadeniu (ES) č. 272/2009.
(3)
V prípade, že Komisia získa informácie, podľa ktorých bezpečnostné normy uplatňované treťou krajinou, ktoré majú výrazný vplyv na celkovú úroveň bezpečnostnej ochrany letectva v Únii, prestali byť rovnocenné so spoločnými základnými normami bezpečnostnej ochrany letectva, mala by o tejto skutočnosti bezodkladne informovať príslušné vnútroštátne orgány zodpovedné za bezpečnostnú ochranu civilného letectva.
(4)
V prípade, že Komisia získa dôveryhodné informácie o opatreniach prijatých na obnovenie rovnocennosti relevantných noriem bezpečnostnej ochrany letectva vrátane kompenzačných opatrení uplatňovaných treťou krajinou, mala by o tejto skutočnosti bezodkladne informovať príslušné orgány členských štátov.
(5)
Nariadenie Komisie (EÚ) č. 185/2010 (3) by sa preto malo zodpovedajúcim spôsobom zmeniť a doplniť.
(6)
Opatrenia ustanovené v tomto nariadení sú v súlade so stanoviskom Výboru bezpečnostnej ochrany civilného letectva,
PRIJALA TOTO NARIADENIE:
Článok 1
Príloha k nariadeniu (EÚ) č. 185/2010 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť 1. apríla 2011.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 3. novembra 2010

Classification:
Level 1 Topics: 100158
100154
100161
Level 2 Topics: 100237
100283
100241
100261
100282
100279
Level 3 Topics: 2079
2119
4505
6205
2106
3641
2494
2200
7207
1615
All Topics: 3648
4408
5234
5887
888